RESPUBLIKINIO MOKINIŲ KONKURSO

**„ JAUNOJO GAMTININKO UŽRAŠAI“**

NUOSTATAI

I.BENDROSIOS NUOSTATOS

1. Konkurso „Jaunojo gamtininko užrašai“ (toliau – Konkursas) sąlygos reglamentuoja reikalavimus renginio dalyviams, konkurso eigą, darbų vertinimo tvarką.

II. TIKSLAI

2.1 Skatinti mokinius susipažinti su Lietuvos biologine įvairove.

2.2 Formuoti mokinių darnios aplinkos kūrimo ir išsaugojimo sampratą, patriotiškumą bei

 pilietiškumą.

III. ORGANIZATORIAI

3.1 Konkursą organizuoja Vilniaus Žvėryno gimnazija ( Žalioji g. 4, Vilnius). Konkurso iniciatoriai

 biologijos mokytojai Jolita Kančiauskienė ir Vidmantas Kančiauskas. Prie konkurso

 organizavimo bei vykdymo gali prisidėti kitos organizacijos, pavieniai asmenys.

3.2 Papildoma informacija apie konkursą teikiama elektroniniu paštu gamtadraugis@gmail.com

3.3 Informaciją apie konkursą galite rasti ir dalintis stebėjimų medžiaga bei metodikomis

 Facebook puslapyje „Gamtadraugis“

IV. DALYVIAI

4.1 Konkurse gali dalyvauti 5 – 12 klasių mokiniai. Vienas mokinys konkursui teikia vieną darbą.

4.2 Viena mokykla konkursui teikia ne daugiau kaip 3 darbus.

V. DARBŲ PATEIKIMAS

5.1. Konkursui pateikiami mokinių atlikti trumpalaikių ar ilgalaikių Lietuvos biologinės įvairovės

 stebėjimų apibendrinimai – aprašymai. Kalbinį aprašo stilių mokinys pasirenka pats

 (straipsnis, esė, rašinys, pasakojimas ar kita).

5.2 Konkursui teikiamo darbo aprašo apimtis neturi būti didesnė nei du A4 dydžio lapai įskaitant

 ir aprašui naudotas pačių mokinių darytas nuotraukas, piešinius, grafikus, lenteles ar kitus

 vaizdinius bei literatūros sąrašą. Darbas pateikiamas „MS Word“ formatu, Times New Roman

 12 pt šriftu.

 5.3 Tituliniame stebėjimų apibendrinimo lape nurodomas darbo pavadinimas, stebėti objektai ( -

 as), mokinio vardas, pavardė, mokykla, klasė, darbo vadovo (mokytojo) telefono numeris bei

 elektroninis paštas.

VI. KONKURSO ORGANIZAVIMAS

6.1 Konkursui parengta informacija siunčiama elektroniniu paštu iki 2017 m. spalio 20 d.,

 elektroninio pašto adresu gamtadraugis@gmail.com

6.2 Konkurso dalyviai į darbų pristatymus kviečiami elektroninio pašto pranešimu darbo autoriui ir

 darbui vadovavusiam mokytojui.

6.3 2017 m. lapkričio mėnesį vyks geriausių darbų apdovanojimai - pristatymai. Tiksli konkurso

 dalyvių apdovanojimo data ir vieta bus skelbiama vėliau.

6.4. Mokinius į konkursą lydi mokytojas (-ai).

6.5 Mokinių pateikti darbai gali būti naudojami leidybai nurodant darbo autoriaus mokyklą, vardą

 ir pavardę, mokinį ruošusio mokytojo vardą bei pavardę.

VII. DARBŲ VERTINIMO KRITERIJAI

7.1 Biologinių objektų stebėjimo nuoseklumas

7.2. Pateikiamos informacijos moksliškumas

7.4 Kūrybiškumas

7.5 Kalbos kultūra

VIII.DARBŲ VERTINIMAS

8.1. Konkursui pateikti darbai bus vertinami atsižvelgiant į mokinių amžių: 1 grupė 5 – 8 kl. ir 2

 grupė 9 – 12 kl.

8.2. Nugalėtojai apdovanojami diplomais ir dovanomis, rėmėjų prizais.

8.3. Konkurso dalyviams išduodami dalyvio pažymėjimai.